  Виталий Пронин «Дэмен» огазеяськон вань мылкыд карисьёсыз Виль празднике ӧте. Дышем сямъя со ортчоз 2-тӥ августэ Ижкарысь Кызьпу арамаын. Та сярысь ивортэмын Нациосын ужан политикая министерстволэн сайтаз.Вилез удмуртъёс вашкала дыръёсысен ортчытъязы. Та нуналэ соос тау каризы инмаръёслы бичам емыш понна, вазиськизы куриськонъёсын, тазалык, шудбур, мед сётозы, пудозы таза мед луоз, куректонъёс палэнтӥ мед ортчозы шуыса. Виль дыръя ик бусыысь вайылӥзы шепъёс, бакчаысь пыртазы выль емыш.Валамон, али праздниклэн радэз воштӥськемын. Та нуналэ Кызьпу арамаын тросгес шулдыръясько: кырӟало, шудо.Удмурт кун театрысь артистъёс дасяло ни тунсыко возьматон, ӵапак соос усьтозы гужем праздникез. Соос сяна, шулдыртозы кырӟасьёс но фольклор коллективъёс. Вань мылкыд карисьёс быгатозы пыриськыны «Бакчаысь выль емышъёс» адӟытонэ, пӧртэм вожвылъяськонъёсы. Лыктэм калыкез куноялозы вӧсям ӝукен.Праздник кутскоз 18 часын.Туспуктэмез: mozhga.net Теги: Выль Дэмен  